CELEX: 32021D1827
Language: sk
Date: 2021-10-18 00:00:00
Title: Vykonávacie rozhodnutie Komisie (EÚ) 2021/1827 z 18. októbra 2021 o normách pre poštové služby a zlepšovaní kvality služieb na podporu smernice Európskeho parlamentu a Rady 97/67/ES (Text s významom pre EHP)

19.10.2021   
               
               
                  SK
               
               
                  Úradný vestník Európskej únie
               
               
                  L 369/16
               
            
         VYKONÁVACIE ROZHODNUTIE KOMISIE (EÚ) 2021/1827
         z 18. októbra 2021
         o normách pre poštové služby a zlepšovaní kvality služieb na podporu smernice Európskeho parlamentu a Rady 97/67/ES
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 20 smernice Európskeho parlamentu a Rady 97/67/ES (2) členské štáty zabezpečia, aby poskytovatelia univerzálnej služby v prípade potreby v záujme používateľov a predovšetkým pri poskytovaní informácií uvedených v článku 6 uvedenej smernice odkazovali na normy uverejnené v Úradnom vestníku Európskej únie.
                  
               
                     (2)
                  
                  
                     Komisia 9. októbra 2008 vydala normalizačný mandát M/428 v oblasti poštových služieb. Vykonávacím rozhodnutím Komisie C(2016) 4876 (3) Komisia požiadala Európsky výbor pre normalizáciu (CEN) o vypracovanie a revíziu európskych noriem alebo európskych normalizačných produktov na podporu vykonávania článku 20 smernice 97/67/ES a na podporu opatrenia 5 oznámenia Komisie s názvom „Plán dobudovania jednotného trhu s dodávaním balíkov Budovanie dôvery v služby dodávania zásielok a podpora online predaja“ (4).
                  
               
                     (3)
                  
                  
                     Výbor CEN na základe žiadosti uvedenej vo vykonávacom rozhodnutí C(2016) 4876 revidoval normu EN 13850:2012 o meraní času dopravy medzi koncovými bodmi pre jednotlivo podávané prioritné zásielky a zásielky prvej triedy a nahradil ju normou EN 13850:2020; revidoval normu EN 14012:2008 o princípoch vybavovania sťažností a nahradil ju normou EN 14012:2019; revidoval normu EN 14615:2005 o digitálnych poštových známkach s cieľom prispôsobiť ju novým požiadavkám na zabezpečenú tlač údajov a nahradil ju normou EN 14615:2017; revidoval normu EN 14142-1:2011 a CEN/TR 14142-2:2011 s cieľom prispôsobiť ich novej medzinárodnej norme ISO 19160-4:2017 o adresách (Prvky a jazyky šablóny medzinárodných poštových adries) a nahradili ich normou EN ISO 19160-4:2017.
                  
               
                     (4)
                  
                  
                     Výbor CEN na základe žiadosti stanovenej v normalizačnom mandáte M/428 z 9. októbra 2008 revidoval normu EN 14508:2003+A1:2007 o čase prepravy pre neprioritné zásielky a nahradil ju normou EN 14508:2016; revidoval normu EN 14534:2003+A1:2007 o čase prepravy hromadne podávaných zásielok a nahradil ju normou EN 14534:2016 v znení korigenda podľa normy EN 14534:2016/AC:2017 a opravil normu EN 13724:2013 o otvoroch domových listových schránok a listových panelov uverejnením korigenda EN 13724:2013/AC:2016.
                  
               
                     (5)
                  
                  
                     Odkazy na normy EN 13850:2012, EN 14012:2008, EN 14142:2011, EN 14508:2003+A1:2007, EN 14534:2003+A1:2007, EN 14615:2005 a EN 13724:2013 boli uverejnené v oznámení Komisie 2015/C 159/01 (5).
                  
               
                     (6)
                  
                  
                     Komisia spolu s výborom CEN posúdila, či sú normy EN 13850:2020, EN 14012:2019, EN 14615:2017, a EN ISO 19160-4:2017 v súlade s požiadavkou stanovenou vo vykonávacom rozhodnutí C(2016) 4876.
                  
               
                     (7)
                  
                  
                     Komisia spolu s výborom CEN posúdila, či sú normy EN 14508:2016 a EN 14534:2016 opravené normou 14534:2016/AC:2017 v súlade so žiadosťou stanovenou v normalizačnom mandáte M/428 z 9. októbra 2008.
                  
               
                     (8)
                  
                  
                     Normy EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 a EN 14534:2016 opravená normou EN 14534:2016/AC:2017 spĺňajú požiadavku nepretržitej harmonizácie technických noriem, ako sa uvádza v smernici 97/67/ES. Preto je vhodné uverejniť odkazy na uvedené normy a korigendum EN 13724:2013/AC:2016 k norme EN 13724:2013 v Úradnom vestníku Európskej únie.
                  
               
                     (9)
                  
                  
                     Normy EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 a EN 14534:2016 opravená EN 14534:2016/AC:2017 nahrádzajú normy EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 a EN 14534:2003+A1:2007. Preto je potrebné z Úradného vestníka Európskej únie vypustiť odkazy na normy EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 a EN 14534:2003+A1:2007.
                  
               
                     (10)
                  
                  
                     V záujme jasnosti a právnej istoty by sa mal v jednom akte uverejniť úplný zoznam odkazov na technické normy, vypracované na podporu smernice 97/67/ES. Iné odkazy na technické normy uverejnené v oznámení Komisie 2015/C 159/01 by sa takisto mali zahrnúť do tohto rozhodnutia. Preto je vhodné uvedené oznámenie zrušiť,
                  
               PRIJALA TOTO ROZHODNUTIE:
         
            Článok 1
            Odkazy na technické normy pre poštové služby a zlepšovanie kvality služieb vypracované na podporu smernice 97/67/ES a uvedené v prílohe I k tomuto rozhodnutiu sa týmto uverejňujú v Úradnom vestníku Európskej únie.
            
         
         
            Článok 2
            Oznámenie 2015/C 159/01 sa zrušuje.
         
         
            Článok 3
            Toto rozhodnutie nadobúda účinnosť dvadsiatym dňom po jej uverejnení v Úradnom vestníku Európskej únie.
         
         
            V Bruseli 18. októbra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 97/67/ES z 15. decembra 1997 o spoločných pravidlách rozvoja vnútorného trhu poštových služieb Spoločenstva a zlepšovaní kvality služieb (Ú. v. ES L 15, 21.1.1998, s. 14).
         
            (3)  Vykonávacie rozhodnutie Komisie C(2016) 4876 z 1. augusta 2016 o normalizačnej žiadosti pre Európsky výbor pre normalizáciu, pokiaľ ide o poštové služby a zlepšovanie kvality služieb na podporu smernice Európskeho parlamentu a Rady 97/67/ES z 15. decembra 1997.
         
            (4)  COM(2013) 886 final zo 16. decembra 2013.
         
            (5)  Oznámenie Komisie v rámci vykonávania smernice Európskeho parlamentu a Rady 97/67/ES z 15. decembra 1997 o spoločných pravidlách rozvoja vnútorného trhu poštových služieb Spoločenstva a zlepšovaní kvality služieb (Uverejnenie názvov technických noriem a odkazov na ne v zmysle článku 20 smernice) (Ú. v. EÚ C 159, 13.5.2015, s. 1).
      
      
         
            PRÍLOHA
            
                        
                           č.
                        
                     
                     
                        
                           Odkaz na normu
                        
                     
                  
                        1.
                     
                     
                        EN 13619:2002
                        Poštové služby. Automatická identifikácia zásielok. Optické charakteristiky na spracovanie listov
                     
                  
                        2.
                     
                     
                        EN 13724:2013
                        Poštové služby. Vhadzovacie otvory domových listových schránok a listových panelov. Požiadavky a skúšobné metódy
                        EN 13724:2013/AC:2016
                     
                  
                        3.
                     
                     
                        EN 13850:2020
                        Poštové služby. Kvalita služby. Meranie času dopravy medzi koncovými bodmi pre jednotlivo podávané prioritné zásielky a zásielky prvej triedy
                     
                  
                        4.
                     
                     
                        EN 14012:2019
                        Poštové služby. Kvalita služby. Princípy vybavovania sťažností a reklamácií
                     
                  
                        5.
                     
                     
                        EN 14508:2016
                        Poštové služby. Kvalita služby. Meranie času prepravy medzi koncovými bodmi pre jednotlivo podávané neprioritné zásielky a zásielky druhej triedy
                     
                  
                        6.
                     
                     
                        EN 14534:2016
                        Poštové služby. Kvalita služby. Meranie času prepravy medzi koncovými bodmi pre hromadne podávané zásielky
                        EN 14534:2016/AC:2017
                     
                  
                        7.
                     
                     
                        EN 14615:2017
                        Poštové služby. Digitálne poštové známky. Použitie, bezpečnosť a navrhovanie
                     
                  
                        8.
                     
                     
                        EN ISO 19160-4:2017
                        Adresovanie. Časť 4: Prvky a jazyky šablóny medzinárodných poštových adries (ISO 19160-4:2017)